
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 179
                                                           din 23 noiembrie 2017
                                        privind modificarea Statului de Funcţii al Municipiului Sighişoara

   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 29.966/VI/1/7.11.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Urmare a depunerii la Serviciul Resurse Umane și Administrare Sistem Informatic a Raportului de evaluare a perioadei de stagiu a funcționarului public debutant, prin care se propune numirea în funcția publică definitivă de polițist local asistent a domnului Blaga Paul Mihai și a referatului îndrumătorului pentru evaluarea activității funcționarului public debutant, prin care se recomandă încetarea perioadei de stagiu și numirea sa ca funcționar public definitiv;

Având în vedere necesitatea îndeplinirii prevederilor art. 61 alin. (1) din Legea nr. 188/1999 privind Statutul funcționarilor publici, republicată, cu completările și modificările ulterioare, prin care se stipulează că: ”La terminarea perioadei de stagiu, pe baza rezultatului evaluării realizate, funcționarul public debutant va fi numit funcționar public de execuție definitiv în clasa corespunzătoare studiilor absolvite, în gradul profesional asistent”; 

Văzând necesitatea transformării unor funcții publice de execuție vacante din cadrul Compartimentului Tehnic, Investiții - Urmărire Contracte – Serviciul Tehnic, Investiții - Urmărire Contracte, Monitorizare Servicii de Utilități Publice, respectiv a transformării unei funcții publice de execuție vacante din cadrul Biroului Executare Creanțe – Direcția Economică și posibilitatea urgentării acestor nevoi prin transformarea funcțiilor publice de execuție vacante;

Urmare a depunerii la Serviciul Resurse Umane și Administrare Sistem Informatic de către doamna Bulboacă Claudia, încadrată în funcția contractuală de asistent medical, la Serviciul Public Asistență Socială – Biroul Administrare Creșe din cadrul Municipiului Sighișoara, a Certificatului de grad principal nr. 0004497, Seria C nr. 0004497/25.01.2016, eliberat de Ministerul Sănătății precum și a cererii acesteia, înregistrată la Municipiul Sighișoara cu nr. 28.170/19.10.2017, prin care solicită încadrarea sa în gradul principal obținut;

Ţinând cont de prevederile art. 107, alin. (2) lit. ”a” și ”b” din Legea nr. 188/1999 privind Statutul funcţionarilor publici, republicată, cu completările şi modificările ulterioare; 

Ținând cont de prevederile art. 122 alin. (1) din H.G. nr. 611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare, care prevede că: ”pentru promovarea în grad profesional și promovarea în clasă nu este necesară existența unei funcții publice vacante”;

Având în vedere prevederile art. 101, alin. (1) din H.G. nr. 611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare, care prevede că: ”pentru funcționarii publici debutanți care au obținut la evaluarea activității calificativul ”corespunzător” vor fi numiți, prin transformarea postului, funcționari publici definitivi într-o funcție publică de execuție din clasa corespunzătoare studiilor absolvite, în gradul profesional ”asistent”;

Ținând cont de prevederile art. 41 alin. (1) și alin. (2) din Regulamentul – cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, aprobat prin H.G. nr. 286/2011, care prevede că: ”promovarea persoanelor încadrate cu contract individual de muncă în grade sau trepte profesionale se face, de regulă, pe un post vacant sau temporar vacant, iar în situația în care nu există un asemenea post se face prin transformarea postului din statul de funcții în care acestea sunt încadrate într-un nivel imediat superior”;

Luând în considerare prevederile art. 31 din Legea-cadru nr. 153/2017 privind salarizarea personalului plătit din fonduri publice;

Având în vedere Raportul de specialitate al Serviciului Resurse Umane și Administrare Sistem Informatic, înregistrat cu nr. 29.968/VI/1/7.11.2017, prin care se propune transformarea unor funcţii publice de execuţie, precum și a unei funcții contractuale de execuție, îndeplinindu-se prevederile legale în acest sens;
Având în vedere avizele favorabile ale comisiilor de buget, comerţ, socială și juridică;
În temeiul prevederilor art. 36 (2) lit. „a”, (3) lit. „b”, art. 45 (1) şi a art. 115 (1) lit. „b”, din Legea nr. 215/2001, Legea administraţiei publice locale, republicată, cu completările şi modificările ulterioare,



        H O T Ă R Ă Ş T E:

Art. 1. Se aprobă transformarea, conform anexei la prezenta, a următoarelor funcţii publice de execuţie și a unei funcții contractuale de execuție:

· funcția publică de execuție de polițist local, clasa I, grad profesional debutant în cadrul Biroului Poliția Rutieră – Serviciul Public Poliția Locală, ocupată de domnul Blaga Paul Mihai, în funcția publică de execuție de polițist local, clasa I, grad profesional asistent;

· funcția contractuală de execuție de asistent medical P.L., în cadrul Biroului Administrare Creșe – Serviciul Public Asistență Socială, ocupată de doamna Bulboacă Claudia, în funcția contractuală de execuție de asistent medical principal;

· funcția publică de execuție de consilier, clasa I, grad profesional superior în cadrul Biroului Executare Creanțe – Direcția Economică, în funcția publică de execuție de consilier, clasa I, grad profesional asistent;

· funcția publică de execuție de referent de specialitate, clasa II, grad profesional asistent în cadrul Compartimentului Tehnic, Investiții - Urmărire Contracte – Serviciul Tehnic, Investiții -Urmărire Contracte, Monitorizare Servicii de Utilități Publice, în funcția publică de execuție de consilier, clasa I, grad profesional principal;

· funcția publică de execuție de referent de specialitate, clasa II, grad profesional asistent în cadrul Compartimentului Tehnic, Investiții - Urmărire Contracte – Serviciul Tehnic, Investiții -Urmărire Contracte, Monitorizare Servicii de Utilități Publice, în funcția publică de execuție de consilier, clasa I, grad profesional asistent.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi Serviciul Resurse Umane și Administrare Sistem Informatic din cadrul Municipiului Sighişoara.

Art. 3. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

     Matei Ovidiu – Daniel         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 12 voturi ”pentru” și 7 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  1 ex. Biroul Buget, Contabilitate, Salarizare - Direcţia Economică;

  2 ex. Compartimentul Resurse umane – Serviciul Resurse Umane și Administrare Sistem Informatic.
  9 ex. 

B.A.
